মিলিন্ডা শ্রীবর্ধনা
তিসে আপ্পুহামিলেগে মিলিন্ডা শ্রীবর্ধনা (সিংহলি: මිලින්ද සිරිවර්ධන; জন্ম: ৪ ডিসেম্বর, ১৯৮৫) নাগোদায় জন্মগ্রহণকারী পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা ক্রিকেট দলের পক্ষে টেস্ট, ওডিআই ও টি২০আইয়ে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন 'মিলিয়া' ডাকনামে পরিচিত মিলিন্ডা শ্রীবর্ধনা। বামহাতে ব্যাটিংয়ের পাশাপাশি বামহাতে লেগ স্পিন বোলিং করে থাকেন। ঘরোয়া প্রথম-শ্রেণীর ক্রিকেট ও লিস্ট এ ক্রিকেটে কন্দুরাতা মেরুনসের পক্ষে খেলছেন তিনি। কালুতারা বিদ্যালয়ে অধ্যয়ন করেছেন তিনি। সচরাচর শর্ট কভারে ফিল্ডিং করে থাকেন। ২০১৫ সালে ওয়েস্ট ইন্ডিজ সফরে শ্রীলঙ্কা দলের সাথে ভ্রমণ করেন। ঐ সফরে আন্তর্জাতিক ধারাভাষ্যকার রাসেল আর্নল্ড এবং ইয়ান বিশপ - উভয়েই দলের গুরুত্বপূর্ণ সময়ে তার উইকেট লাভের সক্ষমতা সম্পর্কে তুলে ধরেন।